সমকাল প্রতিবেদক  বিএনপি চেয়ারপারসন খালেদা জিয়ার ছোট ছেলে আরাফাত রহমান কোকোর বিরুদ্ধে অর্থ পাচারের অভিযোগে দায়ের করা মামলার রায় আজ। মামলার নথিতে  কোকোকে পলাতক দেখিয়ে রায় ঘোষণা করা হচ্ছে। এই প্রথম কোকোর বিরুদ্ধে করা মামলার রায় ঘোষণা করা হবে। পাশাপাশি সাবেক নৌপরিবহন মন্ত্রী প্রয়াত আকবর হোসেনের ছেলে ইসমাইল হোসেন সায়মনের বিরুদ্ধে রায় দেওয়া হবে। কোকো ও সায়মন এই মামলায় পলাতক রয়েছেন। তারা পলাতক থাকায় আইনের কোনো সুবিধা নিতে পারেননি। অভিযোগ প্রমাণিত হলে অভিযুক্তদের বিরুদ্ধে সর্বোচ্চ সাত বছরের কারাদণ্ড হতে পারে। গত রোববার এ মামলার যুক্তিতর্ক শুনানি শেষে ঢাকার বিশেষ জজ-৩-এর বিচারক মোজাম্মেল হোসেন রায় ঘোষণার এ দিন ধার্য করেন। এ সময় কোকোর পক্ষে কোনো আইনজীবী  আদালতে উপস্থিত ছিলেন না।  বিস্তারিত »